Soveel kan in komende verkiesing stem | Maroela Media
Die Onafhanklike Verkiesingskommissie (OVK) het bekend gemaak dat meer as 26 miljoen Suid-Afrikaners in die komende verkiesing mag stem.
Die OVK het die kieserslys met die name van 26 756 898 kiesers daarop gesertifiseer. Dit is ook op die OVK se webtuiste gepubliseer.
“Die kieserslys het sedert sy ontstaan voor die nasionale en provinsiale verkiesings in 1999 ŉ bestendige groei van meer as 47% getoon en bevat die hoogste getal geregistreerde kiesers tot dusver,” het Kate Bapela, woordvoerder van die OVK, gesê.
“Dit is ŉ toename van 1 366 748 kiesers sedert 2014.” ŉ Totaal van 14 716 879 (55%) van die geregistreerde kiesers is vroue. Die provinsies met die meeste geregistreerde kiesers is Gauteng, KwaZulu-Natal en die Oos-Kaap.
Volgens Bapela is die grootste groep geregistreerde kiesers, in terme van ouderdom, tussen 30 en 39 jaar oud. Die groep maak 6 685 472 (24,99%) van die kieserslys uit.
Digitale afskrifte van die kieserslys is ook aan die politieke partye wat aan die verkiesing deelneem gestuur.
Niemand kan meer vir die verkiesing registreer nie. Vir die nasionale verkiesing het 48 partye geregistreer terwyl 76 partye vir die nege provinsiale verkiesings geregistreer is.
en hoeveel is wettig vir stem ???????????????
Eintlik moet jy net kan stem as jy n belasting no het …sien hoe vinnig dinge regkom hier as dit die geval is want almal staan bakhand !
Hoeveel van die 26M is onwettige immigrante met vals ID’s? By my op die plaas werk n Malawi burger, ses maande in die land en het reeds n RSA ID en geregistreer as kieser. Kan nie n woord Engels praat nie.
… en hoeveel stembusse gaan in slote beland… Hierdie verkiesing gaan grootliks betwis word weens skelmstreke. Dit is mos die in ding in SA.
Ek het geregistreer om maar weer vir die DA te stem maar besluit ek gaan ophou om my volk te verraai en my gewete te verkrag daarom sal ek en my familie VF+ stem.